Nos..... Officialis Curiæ Matisconensis, notum facimus vniuersis præsentes litteras inspecturis, Quod cum reuerendus in Christo Pater Yvo Dei gratia Abbas Clun. iura, quæ domus sua de Perrona in Ecclesia de Igiaco,  de Domāgiaco, ratione iuris patronatus ipsius Ecclesiæ ad domum eandem pertinentis, habet  percipit, Hugoni dicto Cariloco eiusdem Rectori contulerit seu concesserit tenenda  habenda pacifice quoad viuet, prout asserit dictus Rector. Idem Hugo Rector Ecclesiæ memoratæ nollens occasione concessionis huiusmodi sibi factæ, circa eadē iura sibi concessa, vel aliquod eorumdem, domum de Perrona prædictam læsionē sustinere processu tēporis vel iacturam: sed volens  desiderās, vt omnia  singula ratione concessionis prædictæ sibi tradita, absque molestia, reclamatione, turbatione, vel contradictione, cuiuscumq. successoris sui Rectoris dictæ Ecclesiæ de Igiaco  de Domange, vel alterius cuiuslibet, ad domum prædictam de Perrona libere  pacifice reuertātur, iura prædicta coram nobis pacificauit, declarauit plenissime,  expressit. Idem igitur Hugo Rector Ecclesiæ supradictæ in nostra propter hoc pręsentia cōstitutus, non vi, non dolo inductus, aut alias circumuentus sponte  libere recognouit,  confessus est coram nobis, quod de Decanatu dictæ domus de Perrona, nomine ipsius domus,  pro ipsa domo de Perrona pacifice percipiebat, habebat,  in pacifica possessione percipiendi erat, nomine iuris Patronatus dictæ Ecclesiæ de Igiaco,  de Domangiaco ad domum pertinentis eamdē, omnes primitias de Igiaco,  de Domange, totū panem oblatum in festis omnium Sanctorū, Natiuitatis Domini, Circumcisionis, Epiphaniæ,  diei Veneris sanctæ. Totam candelam, quocumq. tempore offeratur, candela panis benedicti excepta: Sed debet apud Domange vnam candelam semper in Missarum sollemniis ministrare. Item omnia oua, quæ in Ramis Palmarum, die Veneris sancta,  die Paschæ inibi offeruntur:  insuper ducēta oua de ouis, quæ aliis temporibus sunt oblata. Item totam oblationem sponsæ, quæ offertur in crastinum nuptiarum: ac totam oblationem mulierum veniētium ad purificationem post partum. Item omnes lectos defunctorum. Item duas partes apud Igiacum,  medietatē apud Domāge, quarumlibet oblationum, ac omnium, quæ dictæ Ecclesiæ de Igiaco  de Domange ratione sepulturę legantur. Illis oblationibus, quæ diebus Lunæ, quando pro mortuis celebratur,  diebus quibuslibet aliis præsente corpore tradendo Ecclesiasticę sepulturę offeruntur, dūtaxat exceptis. Cætera vero remanent Rectori Ecclesiæ supradictæ. In præmissorum autem memoriam  testimonium, Nos officialis prædictus ad requisitionem dicti Hugonis Rectoris dictæ Ecclesiæ de Igiaco  de Domange, sigillum Curiæ Matisconensis præsentibus litteris duximus apponēdum. Datum Matiscone, die Martis post Natiuitatem Domini, anno eiusdem MCCLXX.